ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 5364-Е.03.02-394956/16-2016

Обреновац, 14.12.2016.год.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/0853/2016 (1591/2016 ), за набавку: Набавка лежајева лува-ТЕНТ Б, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 3**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**: Молимо Вас за додатне информације и појашњења у вези са набавком бр. ЈН 3000/0853/2016 (1591/2016), по следећим питањима:

У оквиру Додатних информација или појашњења (бр. 5364-Е.03.02-394956/11-2016) од 21.11.2016., у Одговору 1, Наручилац је, између осталог, навео следеће: “*Наручилац ће прихватити као исправну понуду у којој је уместо каталога достављен цртеж понуђеног лежаја, с тим да цртеж мора бити оверен од стране произвођача или његовог* ***овлашћеног заступника*** …”.

Према закону Републике Србије, овлашћење за заступање заснива се на закону, општем акту правног лица, акту надлежног органа, или на изјави воље заступаног (пуномоћје) члан 84. ЗОО-а, а уколико је заступани страно правно лице, основ заступања мора бити познат – мора се видети из достављене документације заступаног.

Заступање је предузимање правних послова у име и за рачун заступаног правног лица, на основу овлашћења о заступању. Према члану 89. ЗОО-а  пуномоћје је овлашћење за заступање које властодавац, правним послом, даје пуномоћнику. Према ст. 3. овог члана пуномоћник може бити и правно лице.

Члан 95. ЗОО-а прописује да пословно пуномоћје може дати, у границама закона, предузеће, односно друго правно лице и њиме овластити пуномоћника да закључује уговоре и обавља остале послове који су уобичајени у вршењу њихове пословне делатности. Пословно пуномоћје, према ст. 3., може бити ограничено на одређену врсту послова, или на одређене послове.

Према чл.91 ЗОО, пуномоћник може предузимати само оне правне послове за чије је предузимање овлашћен. Пуномоћник, коме је дато опште пуномоћје, може предузимати само правне послове који долазе у редовно пословање. Посао који не долази у редовно пословање може пуномоћник предузети само ако је посебно овлашћен за предузимање тог посла, односно врсте послова, међу које тај посао спада.

У конкретном случају, овером свог техничког цртежа, произвођач потврђује да се наведени производ налази у производном асортиману произвођача (за производе који нису обухваћени каталогом). Како наведени документ садржи техничке карактеристике (податке о геометиским крактеристикама, статичкој и динамичкој носивости и сл.), то се технички цртеж сматра делом техничке документације произвођача, који је једини гарант квалитета и усаглашености производа и као такав је носилац гаранције квалитета и техничких карактеристика производа. У том смислу, овера оваквих документа од стране овлашћеног заступника (било да се ради о физичком или правном лицу) може бити веродостојна само у случају да постоји валидно овлашћење односно пономоћје којим је произвођач (и то законски заступник произвођача као властодавац) овластио заступника (друго физичко или правно лице као пуномоћника) да у његово име и за његов рачун предузима одређене послове (конкретно - врсту и обим послова везаних за оверу техничких цртежа).

С обзиром да је оверени технички цртеж понуђеног производа (од стране произвођача или његовог овлашћеног заступника) услов за прихватљивост понуде, то се у конкурсној документацији морају прецизно дефинисати услови под којима се овакав доказ прихвата у погледу веродостојности и валидности истог и на тај начин омогуће услови за давање технички исправне и прихватљиве понуде.

У складу са горе наведеним, молимо Наручиоца да јасно и прецизно одговори на следеће питање:

Да ли овлашћени заступник, који у име и за рачун произвођача потписује и оверава технички цртеж произвођача, треба да приложи пуномоћје (опште, посебно), којим је овлашћен за заступање, засновано на изјави воље заступаног страног правног лица, са дефинисаним обимом и врстом послова које, у његово име и за његов рачун, може предузимати?

**ОДГОВОР 1:** Наручилац ће на наведено питање одговорити кроз измене конкурсне документације.

Наведена појашњења сматрају се саставним делом конкурсне документације за предметну јавну набавку.